Bestyrelsens beretning for Sjællandske Fåreavlere

marts 2016 til marts 2017

Lørdag den 12. marts 2016 blev der afholdt stiftende generalforsamling for stiftelse af Sjællandske Fåreavlere. Sjællandske Fåreavlere er en sammenlægning af distrikterne 9 -10. Der var et pænt fremmøde til de 2 kommende generalforsamlinger, og resultatet blev en vedtagelse for sammen lægning.

Bestyrelsen har købt et nyt regnskabs system, som går alting i bestyrelsen meget nemmere. Vores kasserer er meget glad for dette, idet vi hermed hurtigere og nemmere kan sende opkrævninger og andet til medlemmerne.

Efter udsendelse af opkrævninger til tidligere medlemmer af distrikt 9-10, er vi i dag ved denne generalforsamling 109 medlemmer, der kommer fortsat indbetalinger, så vi tror vi ved årets udgang kan mønstre 150 medlemmer. Dette er bestyrelsen ønske.

I den forgangne periode har bestyrelsen arbejdet på at få fodfæste og forholde os til de ting der sker omkring os, her tænker vi på Dansk Fåreavl, Fåreafgiftfonden, Fællesorganisationen. Vi har også lagt nogle ideer for det kommende år, så vi kommer ind på senere.

Der har været indkaldt til fællesmøde med alle distrikter og foreninger under Fællesorganisationen hvor der blev orienteret om de ting de havde beskæftiget sig med. Det drejede sig specielt om Fåreafgiftfonden, hvor de havde forsøgt at komme med de indsigelser, der måske kunne munde ud i en ikke nedlæggelse, dette lykkedes dog ikke. Samtidig blev alle spurgt om medlemmer til deres indsatsområder. Vi må afvente og se hvad der kommer ud af dette.

Der er netop afholdt generalforsamling i Dansk Fåreavl. Vores 2 medlemmer i bestyrelsen var på valg, og ønskede ikke genvalg.

Vi har afholdt Fåre dag på Hedeland, og må desværre konstatere at der ikke var så mange besøgende som tidligere. Dette har afstedkommet at bestyrelsen har afholdt møde med medlemmer fra Hedeland udvalget hvor der blev kigget på at finde et evt. andet sted for afholdelse af Fåre dag, dette arbejdes der stadigvæk med, og når og hvis der findes alternativ vil det blive meddelt medlemmerne.

Julemesse på Remissen i København, var som sædvanlig rigtig godt besøgt, og alle stadeholdere var positive, og så frem til næste år.

Der er nu indkøbt en 20´container, til opbevaring af materiale. Alt vores materiel er nu registreret og der er oprettet en inventarliste, således at det fremover vil være muligt at der kan udlånes materiel i kortere tid, mod kvittering. Containeren står p.t. på Langelinievej 10, 3600 Frederikssund, dette er ikke den permanente plads.

I øjeblikket arbejdes der med at få udarbejdet et (nyt) logo til foreningen.

Hjemmeside er oprettet, og planen er for fremtiden at alle referater, nyheder og andet at betydning for medlemmerne vil blive lagt der.

Jeg vil godt sige bestyrelsen tak for samarbejdet i det forgangne år, og en særlig tak til Erik Madsen for den store hjælp med at hente alt vores materiel hjem. Mange havde tilbudt deres hjælp, og bestyrelsen vender tilbage til dem senere i foråret for yderligere hjælp.